Document ID: 32006R0943

32006R0943
L 173/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 943/2006 НА КОМИСИЯТА
от 26 юни 2006 година
за изменение на Регламент (ЕО) № 2707/2000 относно определяне на правила за прилагане на Регламент (ЕО) № 1255/1999 на Съвета по отношение на отпускането на помощ от Общността за доставяне на мляко и някои млечни продукти на учениците в учебните заведения
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално член 15 и член 47, второ тире от него,
като има предвид, че:
(1)
Член 14, параграф 3 от Регламент (ЕО) № 1255/1999 фиксира сумите на помощта, която трябва да се предостави за доставяне на мляко и някои млечни продукти на ученици в образователни заведения за периода от 1 юли 2005 г. до 30 юни 2006 г.
(2)
За да се улеснят националните администрации и тези, които са натоварени с изпълнение на схемата за училищното мляко, да обработват плащанията за помощта, една преходна разпоредба в случай на промяна на ставката бе въведена в края на учебната 2004-2005 година в Регламент (ЕО) № 2707/2000 на Комисията (2).
(3)
Държавите-членки, в които учебната 2004-2005 година приключва през юли, ще срещнат все пак трудности при обработка на плащанията за помощта, поради промяна в ставката на помощта. Целесъобразно е тази разпоредба да бъде продължена до края на учебната 2004-2005 година.
(4)
Регламент (ЕО) № 2707/2000 следва съответно да се измени.
(5)
Мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
В член 4, параграф 3 от Регламент (ЕО) № 2707/2000, втора алинея се заменя със следното:
„Въпреки това, за учебната 2004-2005 година, ставката на помощта, която е в сила на първия ден на месец юни, може да се прилага за целия месец юли, ако учебната година в съответната държава-членка завършва през юли.“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 юни 2006 година.

Labels: 12
17
19
5